A Törvényszék (ötödik tanács) 2026. február 11‑i ítélete – Tokareva kontra Tanács
(T‑693/25. sz. ügy)
„ Közös kül‑ és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – A pénzeszközök befagyasztása – Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó – A felperes nevének a jegyzékbe való újbóli felvétele – Az „Oroszországban tevékenykedő vezető üzletember révén szerzett előny” fogalma – A 2014/145/KKBP határozat 2. cikke (1) bekezdésének
g) pontja – Mérlegelési hiba – EUMSZ 266. cikk ”
1.      Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Pontos, konkrét és egybevágó valószínűsítő körülmények csoportján alapuló jegyzékbe vétel – Hiány – Mérlegelési hiba
(Az Európai Unió Alapjogi Chartája, 47. cikk; a (KKBP) 2025/1895 határozattal módosított 2014/145/KKBP tanácsi határozat; 269/2014 tanácsi rendelet; 2025/1894 tanácsi rendelet)
(lásd: 30–33., 39–42. pont)
2.      Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Az említett illetékes hatóság mérlegelési mozgásterének terjedelme – Korábbi jegyzékbe vétel keretében benyújtott bizonyítékok relevanciája az indokok módosításának, a felperes helyzetében bekövetkező változásoknak, illetve az ukrajnai helyzet alakulásának hiányában
(Az Európai Unió Alapjogi Chartája, 47. cikk; a (KKBP) 2025/1895 határozattal módosított 2014/145/KKBP tanácsi határozat; 269/2014 tanácsi rendelet; 2025/1894 tanácsi rendelet)
(lásd: 34. pont)
3.      Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenykedő vezető üzletemberek és közeli családtagjaik vagy olyan más természetes személyek, akik általuk előnyökhöz jutnak – Az előny fogalma – Bármilyen nem elhanyagolható előny – A Krím annektálása előtt nyújtott előny – Kizártság
(A (KKBP) 2023/1094 és (KKBP) 2025/1895 határozatokkal módosított 2014/145/KKBP tanácsi határozat, 2. cikk, (1) bekezdés, g) pont; 269/2014 és 2023/1894 tanácsi rendelet)
(lásd: 36–38. pont)
4.      Megsemmisítés iránti kereset – Megsemmisítést kimondó ítélet – Joghatások – Végrehajtási intézkedések hozatalára vonatkozó kötelezettség – Terjedelem – A megsemmisített aktus ugyanolyan hibában szenvedő aktussal való pótlásának elkerülésére vonatkozó kötelezettség – E kötelezettségnek a későbbi jogi aktusokra való kiterjedése
(EUMSZ 266. cikk)
(lásd: 48–60. pont)
5.      Megsemmisítés iránti kereset – Megsemmisítést kimondó ítélet – Joghatások – A Bíróság általi korlátozás – Az ukrajnai helyzetre tekintettel hozott korlátozó intézkedések – Több egymást követő megsemmisítő határozat Tanács általi figyelembevételének hiánya – A korlátozás iránti kérelem elutasítását igazoló körülmény – Új indokok vagy új bizonyítékok hiánya – Az uniós jogrendet sértő jogellenesség – Elutasítás
(EUSZ 2. és EUSZ 19. cikk; EUMSZ 264. és EUMSZ 266. cikk)
(lásd: 68–70. pont)
Rendelkező rész
1)
A Törvényszék az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2025. szeptember 12‑i (KKBP) 2025/1895 tanácsi határozatot és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2025. szeptember 12‑i (EU) 2025/1894 tanácsi végrehajtási rendeletet megsemmisíti annyiban, amennyiben e jogi aktusok Maya Tokareva nevét ismét felvették azon személyek, szervezetek és szervek jegyzékére, akikre, illetve amelyekre e korlátozó intézkedések alkalmazandók.
2)
A Törvényszék elutasítja az arra irányuló kérelmet, hogy a felperes tekintetében rendelje el a 2025/1895 határozat joghatásainak fenntartását a 2025/1894 végrehajtási rendelet részleges megsemmisítésének hatályosulásáig.
3)
Az Európai Unió Tanácsa viseli saját költségeit, valamint az M. Tokareva részéről felmerült költségeket.